L 125/54 Euroopan unionin virallinen lehti 28.4.2004 KOMISSION PÄÄTÖS, tehty 7 päivänä tammikuuta 2004, keskittymän julistamisesta yhteismarkkinoille ja ETA-sopimuksen toimintaan soveltuvaksi (Asia N:o COMP/M.2978 — Lagard&re/Natexis/VUP) () (tiedoksiannettu numerolla K(2003) 5277) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2004/422/EY) Komissio teki 7 päivänä tammikuuta 2004 päätöksen asiassa, johon sovelletaan yrityskeskittymien valvonnasta 21 päivänä joulukuuta 1989 annettua neuvoston asetusta (ETY) N:o 4064/89 (?) ja erityisesti sen 8 artiklan 2 kohtaa. Päätöksen koko tekstin julkinen toisinto asiassa todistusvoimaisella kielellä ja komission työkielillä on saatavissa kilpailun pääosaston verkkosivuilta osoitteesta http://europa.eu.int/comm/competition/index en.html. (1) Käsiteltävänä oleva asia koskee joitakin omaisuuseriä, joihin Lagardere-yhtiö (”Lagardere” — Ranska) on hankkinut määräysvallan Vivendi Universal Publishing -yhtiöltä (”VUP” — Ranska), jonka määräys- valta on Investima 10 -yhtiöllä (?), jonka määräysvalta on puolestaan Natexis Bangues Populaires -yhtiöllä. Toimenpiteestä ilmoitettiin komissiolle 14. huhtikuuta 2003 asetuksen (ETY) N:o 4064/89 mukaisesti. (2) Lagard&re-konserni toimii maailmanlaajuisesti kolmella laajalla toimialalla: viestintä / media / kustan- nusala, autoteollisuus ja huipputeknologia. Lagarderen päätoiminnot viestinnän, median ja kustannus- toiminnan alalla, jota käsiteltävänä oleva ilmoitus koskee, on organisoitu uudelleen ja niitä hallinnoi Hachette S.A. (”Hachette”), jonka Lagardere omistaa sataprosenttisesti. Sen toiminta koostuu seuraa- vista osa-alueista: kustannustoiminta, lehdistö, jakelu ja levitys, kirjojen vähittäismyynti, audiovisuaa- liala ja multimedia. (3) Investima 10 perustettiin hallinnoimaan Vivendi Universal Publishing -yhtiön ”'VUP”) varoja. Se toimii kustannusalan eri sektoreilla ja harjoittaa kuljetus- ja jakelutoimintaa. (4) Lagardere ilmoittautui syyskuussa 2002 halukkaaksi ostamaan Euroopassa ja Latinalaisessa Ameri- kassa (paitsi Brasiliassa) VUP:n kustannustoiminnan omaisuuserät, jotka Vivendi Universal oli juuri pannut myyntiin (*). Lokakuun lopulla Vivendi Universal ilmoitti saaneensa Lagardereltä tarjouksen. (5) Lagard&ren suunnitelman mainittujen osakkeiden hankkimiseksi oli noudatettava myyjän toivetta siitä, että se voisi mahdollisimman pikaisesti luopua kustannustoiminnasta ja saada siitä maksun. Vastatak- seen toiveeseen nopeasta toiminnasta Natexis Bangues Populaires tuli Lagarderen pyynnöstä mukaan VUP:n kyseisten omaisuuserien ostoon. (6) Natexis Bangues Populaires -konserni teki 3. joulukuuta 2002 Lagarderen kanssa lopullisen myyntiso- pimuksen, jossa Lagarderen sallittiin (Ecrinvest 4: välityksellä) sen jälkeen, kun komissio oli hyväk- synyt keskittymän, hankkia VUP:n varoja hallinnoivan Investima 10:n koko omaisuus. Lagardere maksoi hankintahinnan välittömästi Segexille (Ecrinvest 4:n pääoman perustana olevia toimintoja hoitava yhtiö) välittömästi samana päivänä. (') Neuvoa-antavan komitean lausunto ja kuulemismenettelystä vastaavan neuvonantajan loppukertomus (EYVL € 102, 28.4.2004). (?) EYVL L 395, 30.12.1989, s. 1. Asetusta muutettu viimeksi asetuksella (EY) N:o 1310/97 (EYVL L 180, 9.7.1997, s. 1). (?) Ilmoituksen tekemisen jälkeen Investima 10:stä on tullut Editis SA. (*) Vivendi Universal pyrki samaan aikaan eroon kustannustoiminnastaan Yhdysvalloissa (Houghton Mifflin). Tämä liike- toiminta on myyty kolmannelle osapuolelle.